Að vanda fjölmenntu Blikar í áramótabolta knattspyrnudeildar á síðasta degi ársins . Rúmlega 50 frískir knattspyrnumenn rifu sig upp á þessum gamlársdegi og spiluðu eins og engin væri morgundagurinn . Það voru allir sigurvegararar á mótinu en það var þó lið Ingó Proppé og félaga sem var fremst meðal jafningja . Þeir fengu fína knattspyrnusokka að gjöf frá Errea en fyrirtækið gaf öll verðlaun á mótinu . Eftir mótið tók Guðmundur úr Vogunum við nafnbótinni Getspakasti Bliki ársins úr hendi Marteins Sigurgeirssonar . Guðmundur fær því að vera með Græna hattinn út árið 2020 . Í lokin var Haraldur Erlendsson heiðraður sem leikmaður mótsins og í raun leikmaður tímabilsins . Haraldur er 74 ára gamall og mætir á nánast allar æfingar hjá eldri flokki Breiðabliks . Hann var leikmaður í fyrsta efstudeildarliðið Breiðabliks árið 1971 og skoraði meðal annars sigurmarkið í 1 : 0 á sigri á KR á fyrsta tímabili Breiðabliks í efstu deild árið 1971 . Nú 48 árum síðar er hann enn að og er góð fyrirmynd fyrir alla knattspyrnumenn ! Takk Halli !